Dvorac Kapfenstein

Dvorac Kapfenstein smješten je u istoimenoj općini u Štajerskoj, na jugoistoku Austrije. Historija Prvi se put spominje u jednom dokumentu 1065. Bio je pogranična utvrda protiv Mađara, a sagrađen je u 10. ili 11. stoljeću na većoj bazaltnoj stijeni. Nakon ranog rušenja od Mađara, morao je biti obnovljen. Lahko odbranjiv položaj na bazaltnoj kupi i širok pogled na ravnicu davali su mu stratešku važnost. Godine 1362. pripao je velikašima iz porodice Walsee, nakon čega je nekoliko puta mijenjao vlasnika. Znatno je proširen pod vlasništvom porodice Lengheim, koja ga je posjedovala od 1584. do 1799. Dvorcu su, između ostalog, pripadala zemljišta u Kapfensteinu, Mahrensdorfu, Gutendorfu, Windisch Kölldorfu, Neustiftu i Höflachu. Kapfenstein je bio signalna stanica za uzbunjivanje i više puta opsjedali su ga Osmanlije i kuruci, ali ga nisu mogli zauzeti. Uprkos tome, porodica Lengheim slabo je održavala dvorac, a 1916. u nekoliko faza prešao je u ruke porodice Winkler-Hermaden, koja ga od 1968. vodi kao restoran i hotel. Ta porodica također posjeduje brojna šumska imanja i organsku vinariju. Na 40 ha ekološki se uzgaja 21 sorta vinove loze. Poljoprivreda je također pretvorena u biodinamičku privredu. Reference Vanjski linkovi Hronika dvorca na sajtu porodice Winkler-Hermaden (de) Steiermark360 Panorama dvorca Kapfenstein od 360° (snimak iz zraka)